标题：刘攽
生平简介
刘攽生于宋真宗乾兴元年，卒于哲宗元祐三年，年六十七岁。出自诗书世家，祖父刘式，南唐时举进士，入宋后，官至刑部郎中。父亲刘立之与叔伯四人俱举进士。
刘攽与兄敞同举仁宗庆历六年（1046）进士。历仕州县二十年，始为国子监直讲。熙宁中（1072），判尚书考功，同知太常礼院。因考试开封举人时与同院官争执，为御史所劾；又因致书王安石，论新法不便，贬泰州通判迁知曹州。曹州为盗区，重法不能止；攽为治尚宽平，盗亦衰息。迁京东转运使，知兖、亳二州。吴居厚代京东转运使，奉行新法，追咎攽在职废弛，贬监衡州盐仓。哲宗即位，起居襄州，入为秘书少监，以疾求知蔡州。在蔡数月，召拜中书舍人。元祐四年卒。攽为人疏隽，不修威仪，喜谐谑，数招怨悔，终不能改。
刘攽邃于史学，与司马光同修《资治通鉴》，专职汉史，作《东汉刊误》，为人称诵。 刘攽、刘敞与敞之子刘世奉尝合著《汉书标注》，世称三人为“墨庄三刘”。“墨庄刘氏”被奉为古代家庭教育典范。刘氏卒后，家中除藏书千卷外别无财产。其妻指藏书对子女曰：此乃“墨庄”，将诗书作为家产教子女传承。
著述名录
刘攽学识渊博，与兄刘敞齐名。欧阳修称其“辞学优赡”、“记问该博”。苏轼在草拟刘敛任中书舍人的制书中称赞他“能读坟典丘索之书，习知汉魏晋唐之故”。刘攽著作极为丰富，除了《资治通鉴》外，自己独立完成的著作还有100卷。其中，最有代表性的史学著作有《东汉刊误》4卷、《汉宫仪》3卷、《经史新义》7卷，《五代春秋》15卷、《内传国语》20卷等多种。刘攽也是宋朝的著名诗人和文章大家。他的诗歌风格较为生动，与欧阳修的风格有相似之处。他的文章更受到同时代的曾巩和后来的朱熹等人的高度评价。他的诗文由后人结集汇编成《彭城集》40卷。又著有《公非集》六十卷，《文献通考》及《文选类林》、《中山诗话》等，并行于世。
宋史文载
攽字贡父，与敞同登科，仕州县二十年，始为国子监直讲。欧阳修、赵概荐试馆职，御史中丞王陶有夙憾，率侍御史苏寀共排之，攽官已员外郎，才得馆阁校勘。熙宁中，判尚书考功、同知太  刘攽撰《汉官仪》三卷常礼院。
诏封太祖诸孙行尊者为王，奉太祖后。攽言：“礼，诸侯不得祖天子，当自奉其国之祖。宜崇德昭、德芳之后，世世勿降爵，宗庙祭祀，使之在位，则所以褒扬艺祖者著矣。”后二王绍封，如攽议。
方更学校贡举法，攽曰：“本朝选士之制，行之百年，累代将相名卿，皆由此出，而以为未尝得人，不亦诬哉。愿因旧贯，毋轻议改法。夫士修于家，足以成德，亦何待于学官程课督趣之哉。”王安石在经筵，乞讲者坐。攽曰：“侍臣讲论于前，不可安坐，避席立语，乃古今常礼。君使之坐，所以示人主尊德乐道也；若不命而请，则异矣。”礼官皆同其议，至今仍之。考试开封举人，与同院王介争詈，为监察御史所劾罢。礼院廷试始用策，初，考官吕惠卿列阿时者在高等，讦直者反居下。攽覆考，悉反之。又尝诒安石书，论新法不便。安石怒摭前过，斥通判泰州，以集贤校理、判登闻检院、户部判官知曹州。曹为盗区，重法不能止。攽曰：“民不畏死，奈何以死惧之。”至，则治尚宽平，盗亦衰息。为开封府判官，复出为京东转运使。部吏罢软不逮者，务全安之。徙知兖、亳二州。吴居厚代为转运使，能奉行法令，致财赋，乃追坐攽废弛，黜监衡州盐仓。
哲宗初，起知襄州。入为秘书少监，以疾求去，加直龙图阁、知蔡州。于是给事中孙觉、胡宗愈、中书舍人苏轼、范百禄言：“攽博记能文章，政事侔古循吏，身兼数器，守道不回，宜优赐之告，使留京师。”至蔡数月，召拜中书舍人。请复旧制，建紫微阁于西省。竟以疾不起，年六十七。
攽所著书百卷，尤邃史学。作《东汉刊误》，为人所称。预司马光修《资治通鉴》，专职汉史。为人疏俊，不修威仪，喜谐谑，数用以招怨悔，终不能改。
宋人轶事
却埽编
刘贡父旧与王荆公游甚款，每相遇必终日。荆公为参政，一日贡父访之，值其方饭，使吏延入书室。见有草藳在砚下，取视之，则论兵之文也。贡父善强记，一过目辄不忘，既读复置故处，念吾以庶僚谒执政，径入其便座，非是，复趋出，待于庑下。荆公饭毕而出，始复邀入坐，语久之，问：“贡父近为文乎？”贡父曰：“近作兵论一篇，草创未就。”荆公问所论大概何如，则以所见藳为己意以对，荆公不悟其窥见己作也，默然良久，徐取砚下藳裂之。盖荆公平日论议欲出人意表，有同之者，则以为流俗之见也。 
邵氏闻见录
马默击刘贡父玩侮无度，或告贡父，贡父曰：“既称马默，何用驴鸣？”立占马默驴鸣赋，有“冀北群空，黔南技止”之警策。客问刘贡父曰：“某人有隐过否？中司将鸣鼓而攻之。”贡父曰：“中司自可鸣鼓儿，老夫难为暗箭子。”客笑而去。王荆公会客食，遽问：“孔子不彻姜食何也？”刘贡父曰：“本草书姜多食损知，道非明民，将以愚之，孔子以道教人者，故云。”荆公喜以为异闻，久乃悟其戏也。王荆公好言利，有小人谄曰：“决梁山泊八百里水以为田，其利大矣。”荆公喜甚，徐曰：“决水何地可容？”刘贡父曰：“自其旁别凿八百里泊，则可容矣。”荆公笑而止。
东都笔录
刘攽为开封府试官，出临以教思无穷论，举人上请曰：“此卦大象何如？”刘曰：“要见大象，当诣南御苑也。”有又请曰：“至于八月有凶，何也？”答曰：“九月固有凶矣。”盖南苑豢驯象榜帖之出常在八九月之间也。王彦和汾口吃，刘攽嘲之曰：“恐是昌家，又疑非类，不见雄名，惟闻艾气。”又尝同趋朝，闻叫班声，汾谓曰：“紫宸殿下频呼汝。”盖常朝知班吏多云“班班”，谓之唤班，攽应声答曰：“寒食原头屡见君。”汾与坟同音也。 刘攽与王汾彦和同在馆阁。一日刘谒王曰：“君改章服，故致贺耳。”王曰：“未尝受命。”曰：“早间合门使传报，君但询之。”王密使人询合门，乃是有旨诸王坟得以红泥涂之。 攽又戏王觌曰：“公何故见卖？”王答曰：“卖公直甚分文？”
东皋杂录
攽与王介甫最为故旧，介甫尝拆其名曰：“刘攽不值分文。”攽遂答曰：“失女便成宕，无□莫是妒，下交乱真如，上颈误当宁。”介甫大衔之。默记 
春渚纪闻
刘贡父为舍人。一日朝会，幙次与三卫相邻，时诸帅二人出军伍，有一水精茶盂，传玩良久，一帅曰：“不知何物所成，莹洁如此？”贡父隔幙谓之曰：“诸公岂不识，此乃多年老兵耳。” 刘贡父初入馆，乘一骒马而出，或言：“不虑趋朝之际，有从群者，致奔踶之患耶？”贡父曰：“吾将处之也。”或问：“何以处之？”曰：“吾令市青布作小襜，系之马后。”或曰：“此更诡异也。”贡父曰：“吾初幸馆阁之除，俸入俭薄，不给桂薪之用，因就廉值取此马以代步。不意诸君督过之深，姑为此以掩言者之口耳。” 沈存中为内翰，刘贡父与从官数人同访之。始下马，典谒者报内翰方浴，贡父语同行曰：“存中死矣，待之何益？”众惊问故，贡父曰：“孟子云，死矣盆成括。”
曾布为三司使，与吕嘉问争市易事。介甫主嘉问，布坐左迁。诏命始出，朝士多未知。布字子宣，嘉问字望之。或问贡父，贡父曰：“曾子避席。”又问：“望之何如？”曰：“望之俨然。”介甫闻之不喜，由是出贡父知曹州。
刘贡父作给事中，时郑穆学士表请致仕状过门下省，刘谓同舍曰：“宏中请致仕，为年若干？”答者曰：“郑年七十三。”刘遽曰：“慎不可遂其请。”问其故，刘曰：“且留伴八十四底。”时潞公年八十四，再起为平章事。潞公闻之，甚不怿。宏中，穆字也。
明道杂志
刘贡父呼蔡确为倒悬蛤蜊，盖蛤蜊一名壳菜也。确深衔之。
孙莘老形貌奇古。熙宁间论事不合责出，世谓没兴孔夫子。孔宗翰宣圣之后，气质肥厚，刘贡父目之孔子家小二郎。元祐间二人俱为侍郎，二部争事于殿门外幄次，贡父过而谓曰：“吾党之直者异于是。”坐间有悟之者，大笑。
侯鲭录
孙觉、孙洙同在三馆。觉肥而长，洙短而小，二人皆髯，刘攽呼为大胡孙、小胡孙。顾临字子敦，亦同为馆职，为人伟仪表而好谈兵，攽目为顾将军。又以反语呼之曰“顿子姑”。攽尝与王介同为开封府试官，试节以制度不伤财赋，举子多用蓄积字，声近御名。介坚欲黜落，攽争之，遂至喧忿。监试陈襄以闻，二人皆赎金。中丞吕公著又言责太轻，遂皆夺主判。是时雍子方为开封推官，戏攽曰：“据罪名当决臀杖三十。”攽答曰：“然，吾已入文字矣。其词曰：切见开封推官雍子方，身材长大，臀腿丰肥，臣实不如，举以自代。”合座大笑。
东轩笔录
刘攽、刘恕同在馆下，攽一日问恕曰：“前日闻君猛雨往州西何也？”恕曰：“我访丁君闲冷无人过从，我故冒雨往见也。”攽曰：“丁方判刑部，子得非有所请求耳。”恕勃然大怒，至于诟骂。攽曰：“我与君戏耳，何忿之深也？”然终不解。同列亦惘然莫测，异时方知。是日恕实有请求于丁，攽独不知，而误触其讳耳。
东轩杂录
刘贡父辨博才敏，出诸人上。一日在馆与诸寮友语及时政，王学士观遽止之，使勿言，陆经乃戏王学士云：“王三到了是惜命。”贡父应声曰：“不惟王三惜命，更兼陆四括囊。”人皆服其机警。王三、陆四，皆排行也。
类苑引魏王语录
孙巨源内翰从贡父求墨，而吏送达孙莘老中丞，巨源以求而未得，让刘，刘曰：“已尝送君矣。”已而知莘老误留也，以皆姓孙而为馆职，吏莫得而别焉，刘曰：“何不取其髯为别？”吏曰：“皆胡而莫能分也。”刘曰：“既是皆胡，何不以身之大小为别？”于是馆人以孙莘老为大胡孙学士，巨源为小胡孙学士。王平甫学士躯干魁硕，而眉宇秀朗，尝盛暑入馆，方下马流汗浃衣，刘攽见而笑曰：“君真所谓汗淋学士也。”
刘贡父为馆职，节日同舍有从者以书筒盛门状遍散于人家。贡父知之，乃呼所遣人坐别室，以酒炙犒之，因取书筒视之。凡与有一面之旧者，尽易己之门状。其人既饮食，再三致谢。遍走巷陌，实为贡父投刺，而主人之刺不达。
轩渠录
李公择于秘书省种竹云：“使后人见之曰：此李文正所植之竹也。”盖自许他日谥文正也。刘贡父闻之曰：“李文正不特能系笔，又善种竹耶？”是时京师有李文正善系笔，士大夫多用之。后贡父西省种竹，东坡诗云：旧德终呼名字外，后生谁续笑谈余，盖谓此也。
诗话总龟
刘贡父知长安，妓有茶娇者，侯鲭录云：所谓添苏者也。以色慧称，贡父惑之，事传一时。贡父被召还朝，茶娇远送之，为夜宴痛饮，有别诗曰：“画堂银烛彻宵明，白玉佳人唱渭城。唱尽一杯须起舞，关河风月不胜情。”至阙，欧阳永叔出城迓贡父，贡父病酒未起。永叔问故，贡父曰：“自长安路中亲识留饮，颇为酒病。”永叔戏之曰：“贡父，非独酒能病人，茶亦能病人矣。”
过庭录
世以癞疾鼻陷为死证，刘贡父晚有此疾，又尝坐和苏子瞻诗罚金。元祐间同为从官，贡父曰：“前于曹州有盗入人家取书一卷而去，乃举子所著五七言诗，就质库质之。主人喜事，好其诗不舍。明日盗败，吏取其书，主人赂吏，私录之，曰：‘吾爱其语，将和之。’吏曰：‘贼诗不中和。’”按以上画墁录略同。子瞻曰：“孔子尝出，颜、仲二子遇其师，子路趫捷，跃而升木，颜渊濡缓，顾无所之，就市刑人经幢避之，所谓石幢子者。既去，市人以贤者所至，不可复以故名，遂共谓避孔塔。”坐皆绝倒。
后山丛谈
贡父晚苦风疾，须眉脱落，鼻梁断坏。一日与苏子瞻数人各引古人一联以相戏，子瞻曰：“大风起兮眉飞扬，安得猛士兮守鼻梁？”坐间大噱。贡父恨怅不已。
元丰六年十月十二日夜，友有得风疾者。急往视之，已不能言矣。方生死之争其苦有甚于刀锯木索者矣。予知其不可救，默为祈死。东坡志林 癸巳类稿引此，谓是刘贡父事。元丰应作元祐。
代表诗作
【江南田家】